               COMISIA EUROPEANĂ
            Bruxelles, 16.5.2022
            COM(2022) 218 final
            2022/0158(NLE)

            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE (Linia bugetară 07 20 03 01 – Asigurări sociale)
            (Text cu relevanță pentru SEE)

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt al SEE în legătură cu adoptarea preconizată a deciziei Comitetului mixt referitoare la modificarea Protocolului 31 la Acordul privind SEE privind cooperarea în domenii specifice în afara celor patru libertăți.

               2.Contextul propunerii

               2.1.Acordul privind SEE

               Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acordul prevede includerea legislației UE din domeniul celor patru libertăți în toate cele 30 de state SEE, care constau în statele membre ale UE, Norvegia, Islanda și Liechtenstein. În plus, Acordul privind SEE reglementează cooperarea și în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv „politici de sprijin și orizontale”. Acordul a intrat în vigoare la 1 ianuarie 1994. Uniunea Europeană împreună cu statele sale membre este parte la acord.

               2.2.Comitetul mixt al SEE

               Comitetul mixt al SEE este responsabil de gestionarea Acordului privind SEE, fiind un forum pentru schimbul de opinii cu privire la funcționarea Acordului privind SEE. Deciziile Comitetului mixt sunt luate prin consens.

               2.3.Actul avut în vedere spre adoptare de către Comitetul mixt al SEE

               Comitetul mixt al SEE urmează să adopte Decizia Comitetului mixt al SEE („actul avut în vedere”) referitoare la modificarea Protocolului 31privind cooperarea în domenii specifice în afara celor patru libertăți la Acordul privind SEE.

               Scopul actului avut în vedere este de a asigura continuarea cooperării dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii privind libera circulație a lucrătorilor, coordonarea sistemelor de asigurări sociale și măsurile în favoarea lucrătorilor migranți, inclusiv a lucrătorilor migranți din țări terțe.

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, plata poate fi efectuată după adoptarea prezentului proiect de decizie a Consiliului și după transmiterea către statele AELS care fac parte din SEE a cererii de fonduri din partea UE, lansată de Comisia Europeană.

               Prin urmare, pentru a acoperi perioada cuprinsă între data de 1 ianuarie 2022 și data primirii acestei plăți, proiectul de decizie a Comitetului mixt trebuie să se aplice și retroactiv, începând cu data de 1 ianuarie 2022. Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

                  Actul avut în vedere va avea caracter obligatoriu pentru părți, în conformitate cu articolele 103 și 104 din Acordul privind SEE.

               3.Poziția care urmează să fie adoptată în numele Uniunii

               Comisia prezintă proiectul de decizie a Comitetului mixt al SEE în vederea adoptării sale de către Consiliu ca poziție a Uniunii. Comisia speră să poată prezenta acest document în cel mai scurt timp în cadrul Comitetului mixt al SEE.

               Conținutul și natura proiectului de decizie a Comitetului mixt al SEE anexat depășesc ceea ce poate fi considerat a reprezenta simple adaptări tehnice în sensul articolului 1 alineatul (3) din Regulamentul (CE) nr. 2894/94 al Consiliului. Prin urmare, poziția Uniunii este stabilită de Consiliu.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de „stabilire a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2.Aplicarea la cazul în discuție

               Comitetul mixt al SEE este un organism instituit printr-un acord, și anume Acordul privind SEE. Actul pe care Comitetul mixt al SEE este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE.

               Actul avut în vedere nu completează și nici nu modifică cadrul instituțional al Acordului privind SEE. Prin urmare, temeiul juridic procedural al deciziei propuse este articolul 218 alineatul (9) din TFUE, coroborat cu articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind Spațiul Economic European.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care este adoptată o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, în timp ce celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               În ceea ce privește un act avut în vedere care urmărește simultan mai multe obiective sau care include mai multe elemente care sunt legate între ele în mod inextricabil, fără ca vreunul să fie accesoriu în raport cu un altul, temeiul juridic material al unei decizii adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.

               4.2.2.Aplicarea la cazul în discuție

                Actul avut în vedere urmărește obiective și are componente în domeniul liberei circulații a lucrătorilor și al coordonării sistemelor de asigurări sociale. Prin urmare, temeiul juridic material este reprezentat de articolele 46 și 48 din TFUE.

               4.3.Concluzie

               Temeiul juridic al deciziei propuse ar trebui să fie articolele 46 și 48 din TFUE, coroborate cu articolul 218 alineatul (9) din TFUE și cu articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind Spațiul Economic European.

               5.Implicațiile bugetare

                  Norvegia, Islanda și Liechtenstein contribuie financiar la bugetul Uniunii. Cuantumul exact al acestei contribuții va fi stabilit în conformitate cu dispozițiile Acordului privind SEE, după adoptarea prezentului proiect de decizie a Consiliului.

               6.Publicarea actului avut în vedere

               Întrucât actul Comitetului mixt al SEE va modifica Protocolul 31 privind cooperarea în domenii specifice în afara celor patru libertăți la Acordul privind SEE, este oportună publicarea acestuia, după adoptare, în Jurnalul Oficial al Uniunii Europene.

               2022/0158 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE

                  (Linia bugetară 07 20 03 01 – Asigurări sociale)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolele 46 și 48 din TFUE, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 privind cooperarea în domenii specifice în afara celor patru libertăți la Acordul privind SEE.

               (3)Este oportun să se continue cooperarea dintre părțile contractante la Acordul privind SEE pentru a include cooperarea în ceea ce privește libera circulație a lucrătorilor, coordonarea sistemelor de asigurări sociale și măsuri în favoarea lucrătorilor migranți, inclusiv a lucrătorilor migranți din țări terțe.

               (4)Prin urmare, Protocolul 31 la Acordul privind SEE ar trebui modificat în consecință.

               (5)Poziția Uniunii în cadrul Comitetului mixt al SEE ar trebui să se bazeze pe proiectul de decizie a Comitetului mixt al SEE prevăzut în anexa la prezenta decizie,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la modificarea propusă a Protocolului 31 (privind cooperarea în domenii specifice în afara celor patru libertăți) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 16.5.2022
            COM(2022) 218 final

            ANEXĂ
            la
            Propunerea de decizie a Consilului
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE (Linia bugetară 07 20 03 01 – Asigurări sociale)

               ANEXĂ

                DECIZIA NR. […] A COMITETULUI MIXT AL SEE

               .

               din […]

               de modificare a Protocolului 31 la Acordul privind SEE privind cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este adecvat să se continue cooperarea dintre părțile contractante la Acordul privind SEE în cadrul acțiunilor Uniunii finanțate din bugetul general al Uniunii privind libera circulație a lucrătorilor, coordonarea sistemelor de asigurări sociale și măsurile în favoarea lucrătorilor migranți, inclusiv a lucrătorilor migranți din țări terțe.

               (2)Protocolul 31 la Acordul privind SEE ar trebui modificat pentru ca această cooperare extinsă să poată avea loc începând cu data de 1 ianuarie 2022,

               ADOPTĂ PREZENTA DECIZIE:

               Articolul 1

               La articolul 5 alineatele (5) și (14) din Protocolul 31 la Acordul privind SEE, cuvintele „exercițiul financiar 2021” se înlocuiesc cu cuvintele „exercițiile financiare 2021 și 2022”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE
                  1*.

               Se aplică de la 1 ianuarie 2022.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 16.5.2022
            COM(2022) 205 final
            2022/0150(NLE)

            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE și a Protocolului 32 privind modalitățile financiare de punere în aplicare a articolului 82 (InvestEU)
            (Text cu relevanță pentru SEE)

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt al SEE în legătură cu adoptarea preconizată a deciziei Comitetului mixt referitoare la modificarea Protocolului 31privind cooperarea în domenii specifice în afara celor patru libertăți la Acordul privind SEE și a Protocolului 32 privind modalitățile financiare de punere în aplicare a articolului 82.

               2.Contextul propunerii

               2.1.Acordul privind SEE

               Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acordul prevede includerea legislației UE din domeniul celor patru libertăți în toate cele 30 de state SEE, care constau în statele membre ale UE, Norvegia, Islanda și Liechtenstein. În plus, Acordul privind SEE reglementează cooperarea și în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv „politici de sprijin și orizontale”. Acordul a intrat în vigoare la 1 ianuarie 1994. Uniunea Europeană împreună cu statele sale membre este parte la acord.

               2.2.Comitetul mixt al SEE

               Comitetul mixt al SEE este responsabil de gestionarea Acordului privind SEE, fiind un forum pentru schimbul de opinii cu privire la funcționarea Acordului privind SEE. Deciziile Comitetului mixt sunt luate prin consens.

               2.3.Actul avut în vedere spre adoptare de către Comitetul mixt al SEE

               Comitetul mixt al SEE urmează să adopte Decizia Comitetului mixt al SEE („actul avut în vedere”) referitoare la modificarea Protocolului 31 privind cooperarea în domenii specifice în afara celor patru libertăți la Acordul privind SEE și a Protocolului 32 privind modalitățile financiare de punere în aplicare a articolului 82.

               Scopul actului avut în vedere este de a extinde cooperarea părților contractante la Acordul privind SEE pentru a include participarea statelor AELS care fac parte din SEE la Programul InvestEU. Prin urmare, Regulamentul (UE) 2021/523 al Parlamentului European și al Consiliului din 24 martie 2021 de instituire a Programului InvestEU și de modificare a Regulamentului (UE) 2015/1017
                  1
                trebuie încorporat în Acordul privind SEE.

                  Întrucât Liechtenstein nu și-a exprimat interesul de a participa la programul InvestEU, proiectul de decizie a Comitetului mixt al SEE vizează doar Norvegia și Islanda. De asemenea, statele AELS care fac parte din SEE au ales să nu participe la Platforma de consiliere InvestEU și pot alege să participe la unul sau mai multe produse financiare din cadrul compartimentului pentru UE al Fondului InvestEU. Pentru a permite o contribuție financiară adecvată din partea statelor AELS care fac parte din SEE, contribuția respectivă se bazează pe profilul de risc al produselor financiare la care acestea aleg să participe. Contribuția statelor AELS care fac parte din SEE majorează garanția UE.

               În scopul calculării contribuției financiare a statelor AELS care fac parte din SEE la Fondul InvestEU, factorul de proporționalitate prevăzut la articolul 82 alineatul (1) din Acordul privind SEE pentru liniile bugetare poate să nu reflecte cu exactitate cota de participare la Fondul InvestEU prin intermediul produselor financiare relevante. Prin urmare, în conformitate cu articolul 8 din Protocolul 32, statele AELS încheie acorduri de contribuție cu UE, reprezentată de Comisie. Având în vedere contribuția financiară efectuată prin intermediul produselor financiare alese, trebuie să se stabilească prin acordurile de contribuție cuantumurile contribuției financiare a statelor AELS la garanția UE, termenii și condițiile de utilizare a acestei contribuții, frecvența și cuantumurile plății contribuției și normele privind rambursarea către statele AELS a fondurilor și veniturilor neutilizate.

               În conformitate cu politica bugetară a UE, participarea la o activitate a UE poate avea loc numai după achitarea contribuției financiare corespunzătoare. Cu toate acestea, plata poate fi efectuată după adoptarea prezentului proiect de decizie a Consiliului și după transmiterea către statele AELS care fac parte din SEE a cererii de fonduri din partea UE, lansată de Comisia Europeană.

               Prin urmare, pentru a acoperi perioada cuprinsă între data de 1 ianuarie 2022 și data primirii acestei plăți, proiectul de decizie a Comitetului mixt trebuie să se aplice și retroactiv, începând cu data de 1 ianuarie 2022. Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

                  Actul avut în vedere va avea caracter obligatoriu pentru părți, în conformitate cu articolele 103 și 104 din Acordul privind SEE.

               3.Poziția care urmează să fie adoptată în numele Uniunii

               Comisia prezintă proiectul de decizie a Comitetului mixt al SEE în vederea adoptării sale de către Consiliu ca poziție a Uniunii. Comisia speră să poată prezenta acest document în cel mai scurt timp în cadrul Comitetului mixt al SEE.

               Conținutul și natura proiectului de decizie a Comitetului mixt al SEE anexat depășesc ceea ce poate fi considerat a reprezenta simple adaptări tehnice în sensul articolului 1 alineatul (3) din Regulamentul (CE) nr. 2894/94 al Consiliului. Prin urmare, poziția Uniunii este stabilită de Consiliu.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de „stabilire a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  2
               .

               4.1.2.Aplicarea la cazul în discuție

               Comitetul mixt al SEE este un organism instituit printr-un acord, și anume Acordul privind SEE. Actul pe care Comitetul mixt al SEE este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE.

               Actul avut în vedere nu completează și nici nu modifică cadrul instituțional al Acordului privind SEE. Prin urmare, temeiul juridic procedural al deciziei propuse este articolul 218 alineatul (9) din TFUE, coroborat cu articolul 1 alineatul (3) din Regulamentul (CE) nr.  2894/94 al Consiliului privind normele de punere în aplicare a Acordului privind Spațiul Economic European.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care este adoptată o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, în timp ce celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               În ceea ce privește un act avut în vedere care urmărește simultan mai multe obiective sau care include mai multe elemente care sunt legate între ele în mod inextricabil, fără ca vreunul să fie accesoriu în raport cu un altul, temeiul juridic material al unei decizii adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.

               4.2.2.Aplicarea la cazul în discuție

               Temeiul juridic material al propunerii de decizie corespunde temeiului juridic material al actului juridic pe care îl încorporează în Acordul privind SEE.

               Programul InvestEU se bazează pe titlurile „Industrie” și „Coeziune economică, socială și teritorială” din TFUE (articolul 173 și articolul 175 al treilea paragraf).

               Prin urmare, temeiul juridic material al deciziei propuse constă în următoarele dispoziții: articolul 173 și articolul 175 al treilea paragraf din TFUE.

               4.3.Concluzie

               Temeiul juridic al deciziei propuse ar trebui să fie articolul 173 și articolul 175 al treilea paragraf din TFUE, coroborate cu articolul 218 alineatul (9) din TFUE și cu articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind Spațiul Economic European.

               5.Implicațiile bugetare

                  Norvegia și Islanda contribuie financiar la bugetul Uniunii. Cuantumul exact al acestei contribuții va fi stabilit în conformitate cu dispozițiile Acordului privind SEE, după adoptarea prezentului proiect de decizie a Consiliului.

               6.Publicarea actului avut în vedere

               Întrucât actul Comitetului mixt al SEE va modifica Protocolul 31 privind cooperarea în domenii specifice în afara celor patru libertăți la Acordul privind SEE și Protocolul 32 privind modalitățile financiare de punere în aplicare a articolului 82, este oportună publicarea acestuia, după adoptare, în Jurnalul Oficial al Uniunii Europene.

               2022/0150 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE și a Protocolului 32 privind modalitățile financiare de punere în aplicare a articolului 82

                  (InvestEU)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 173 și articolul 175 al treilea paragraf din TFUE, coroborate cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  4
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 privind cooperarea în domenii specifice în afara celor patru libertăți la Acordul privind SEE și Protocolul 32 privind modalitățile financiare de punere în aplicare a articolului 82.

               (3)Regulamentul (UE) 2021/523 al Parlamentului European și al Consiliului
                  5
                trebuie încorporat în Acordul privind SEE.

               (4)Prin urmare, Protocolul 31 (privind cooperarea în domenii specifice în afara celor patru libertăți) și Protocolul 32 (privind modalitățile financiare de punere în aplicare a articolului 82) la Acordul privind SEE ar trebui modificate în consecință.

               (5)Poziția Uniunii în cadrul Comitetului mixt al SEE ar trebui să se bazeze pe proiectul de decizie a Comitetului mixt al SEE prevăzut în anexa la prezenta decizie,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la modificarea propusă a Protocolului 31 (privind cooperarea în domenii specifice în afara celor patru libertăți) și a Protocolului 32 (privind modalitățile financiare de punere în aplicare a articolului 82) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 107, 26.3.2021, p. 30–89.

                     (2)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        Regulamentul (UE) 2021/523 al Parlamentului European și al Consiliului din 24 martie 2021 de instituire a Programului InvestEU și de modificare a Regulamentului (UE) 2015/1017, JO L 107, 26.3.2021, p. 30.

    ---documentbreak---

               COMISIA EUROPEANĂ
            Bruxelles, 16.5.2022
            COM(2022) 205 final

            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 privind cooperarea în domenii specifice în afara celor patru libertăți la Acordul privind SEE și a Protocolului 32 privind modalitățile financiare de punere în aplicare a articolului 82 (InvestEU)

               ANEXĂ

               DECIZIA NR. […] A COMITETULUI MIXT AL SEE

               .

               din […]

               de modificare a Protocolului 31 (privind cooperarea în domenii specifice în afara celor patru libertăți) și a Protocolului 32 (privind modalitățile financiare de punere în aplicare a articolului 82) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este adecvat să se extindă cooperarea dintre părțile contractante la Acordul privind SEE pentru a include Regulamentul (UE) 2021/523 al Parlamentului European și al Consiliului din 24 martie 2021 de instituire a Programului InvestEU și de modificare a Regulamentului (UE) 2015/1017
                  1
               .

               (2)În temeiul articolului 5 din Regulamentul (UE) 2021/523, sunt permise contribuțiile la garanția UE din partea statelor AELS, în scopul participării la anumite produse financiare din cadrul compartimentului pentru UE al Fondului InvestEU. Contribuțiile statelor AELS la provizionarea garanției UE pot fi însoțite de o garanție reciprocă care să acopere datoria contingentă respectivă în legătură cu garanția UE. Alternativ, acestea pot, de asemenea, să furnizeze întreaga contribuție la Fondul InvestEU în numerar.

               (3)Condițiile de participare a statelor AELS și a instituțiilor, întreprinderilor, organizațiilor și resortisanților acestora la programele Uniunii Europene sunt stabilite în Acordul privind SEE, în special la articolul 81.

               (4)Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19
                  2
                alocă venituri alocate externe suplimentare programului InvestEU instituit de Regulamentul (UE) 2021/523 al Parlamentului European și al Consiliului. Este oportun să se clarifice în Protocolul 32 privind modalitățile financiare de punere în aplicare a articolului 82 din Acordul privind SEE că, în scopul calculării contribuțiilor financiare ale statelor AELS la programul InvestEU, baza de calcul ar trebui să fie majorată cu creditele corespunzătoare veniturilor alocate externe în temeiul articolului 3 alineatul (1) din Regulamentul (UE) 2020/2094 al Consiliului în ceea ce privește participarea lor la acest program.

               (5)Prin urmare, Protocolul 31 și Protocolul 32 la Acordul privind SEE ar trebui modificate în consecință pentru ca această cooperare extinsă să poată avea loc începând cu data de 1 ianuarie 2022,

               ADOPTĂ PREZENTA DECIZIE:

               Articolul 1

               După articolul 19 (Reducerea disparităților economice și sociale) din Protocolul 31 la Acordul privind SEE se adaugă următorul articol:

               „Articolul 20

               Îmbunătățirea competitivității și a convergenței și coeziunii socioeconomice în cadrul Programului InvestEU

               1.Începând de la 1 ianuarie 2022, statele AELS participă la activitățile care pot rezulta din următorul act legislativ al Uniunii:

               -32021 R 0523: Regulamentul (UE) 2021/523 al Parlamentului European și al Consiliului din 24 martie 2021 de instituire a Programului InvestEU și de modificare a Regulamentului (UE) 2015/1017 (JO L 107, 26.3.2021, p. 30).

               2.Statele AELS nu participă la Platforma de consiliere InvestEU.

               3.De asemenea, statele AELS pot alege să participe la unul sau mai multe produse financiare din cadrul compartimentului pentru UE al Fondului InvestEU. Contribuția financiară a statelor AELS se bazează pe profilul de risc al produselor financiare la care acestea aleg să participe. Contribuția statelor AELS majorează garanția UE.

               4.În scopul calculării contribuției financiare a statelor AELS la Fondul InvestEU, factorul de proporționalitate prevăzut la articolul 82 alineatul (1) din Acordul privind SEE pentru liniile bugetare nu se aplică. În conformitate cu articolul 8 din Protocolul 32, statele AELS încheie acorduri de contribuție cu UE, reprezentată de Comisie. Acordurile de contribuție stabilesc cuantumurile contribuției financiare a statelor AELS la garanția UE, termenii și condițiile de utilizare a acestei contribuții, frecvența și cuantumurile plății contribuției și normele privind rambursarea către statele AELS a fondurilor și veniturilor neutilizate.

               5.Atunci când contribuția statelor AELS la garanția UE nu asigură provizionarea integrală în numerar, și anume provizionarea este stabilită la mai puțin de 100 %, statele AELS se angajează să acopere datoria contingentă respectivă printr-o garanție reciprocă irevocabilă, necondiționată și la cerere. Garanția reciprocă este furnizată concomitent cu semnarea unui acord de contribuție.

               6.Liechtenstein este exceptat de la participarea și de la contribuția financiară la acest program.”

               Articolul 2

               În Protocolul 32 la Acordul privind SEE, textul de la articolul 1 alineatul (10) se înlocuiește cu următorul text:

               „10. În scopul calculării contribuției operaționale care trebuie efectuată în temeiul articolului 82 literele (a) și (b) din acord, creditele de angajament și de plată înscrise în bugetul Uniunii Europene adoptat definitiv pentru anii aplicabili pentru finanțarea programului Orizont Europa [instituit prin Regulamentul (UE) 2021/695 al Parlamentului European și al Consiliului], a programului InvestEU [instituit prin Regulamentul (UE) 2021/523 al Parlamentului European și al Consiliului] și a mecanismului de protecție civilă al Uniunii (reglementat de Decizia nr. 1313/2013/UE a Parlamentului European și a Consiliului) se majorează cu creditele corespunzătoare veniturilor alocate externe alocate activităților respective în temeiul articolului 3 alineatul (1) din Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19
                  3
               .”

               Articolul 3

               Prezenta decizie intră în vigoare în ziua următoare datei la care s-a efectuat ultima notificare prevăzută la articolul 103 alineatul (1) din Acordul privind SEE
                  4*.

               Se aplică de la 1 ianuarie 2022.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)

                        JO L 107, 26.3.2021, p. 30.

                     (2)

                        JO L 433I, 22.12.2020, p. 23.

                     (3)

                        JO L 433I, 22.12.2020, p. 23.

                     (4)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 16.5.2022
            COM(2022) 215 final
            2022/0153(NLE)

            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului specializat în comerț privind cooperarea vamală și regulile de origine în ceea ce privește consultarea prevăzută la articolul 63 alineatul (3) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte

               EXPUNERE DE MOTIVE

               1.Obiectul propunerii

               Comitetul specializat în comerț (CSC) privind cooperarea vamală și regulile de origine intenționează să adopte o decizie privind consultările prevăzute la articolul 63 alineatul (3) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte. Prezenta propunere se referă la decizia de stabilire a poziției care urmează să fie adoptată cu privire la această chestiune în numele UE în cadrul CSC privind cooperarea vamală și regulile de origine.

               2.Contextul propunerii

               2.1.Acordul comercial și de cooperare dintre UE și Regatul Unit

               Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „acordul”) prevede accesul fără taxe vamale și fără cote pe teritoriul uneia dintre părțile la acord al importurilor provenind de pe teritoriul celeilalte părți, sub rezerva îndeplinirii cerințelor privind regulile de origine. Articolul 63 din acord stabilește o procedură de verificare a originii produselor. Acesta precizează de asemenea că părțile trebuie să organizeze consultări în cazul în care o parte refuză acordarea tratamentului preferențial unui produs al celeilalte părți, deși partea exportatoare a furnizat un aviz pozitiv care confirmă originea produsului.

               2.2.CSC privind cooperarea vamală și regulile de origine

               În conformitate cu articolul 8 alineatul (1) litera (c) din acord, competența CSC acoperă aspecte reglementate de:

               - partea a doua rubrica întâi titlul I capitolele 2 și 5 din acord;

               - Protocolul privind asistența administrativă reciprocă în domeniul vamal; și

               - dispozițiile privind controlul de către autoritățile vamale al respectării drepturilor de proprietate intelectuală, redevențele și taxele vamale, determinarea valorii în vamă și mărfurile reparate.

               În conformitate cu articolul 121 alineatul (2) litera (d) din acord, CSC privind cooperarea vamală și regulile de origine poate adopta decizii sau recomandări referitoare la procedurile de consultare stabilite la articolul 63. De asemenea, acesta poate adopta decizii sau recomandări cu privire la orice aspecte tehnice sau administrative legate de punerea în aplicare a capitolului 2 din titlul I. Aceasta include note interpretative menite să asigure aplicarea uniformă a regulilor de origine.

               2.3.Actul avut în vedere al CSC privind cooperarea vamală și regulile de origine

               Actul avut în vedere vizează stabilirea regulilor aplicabile consultărilor dintre părți în cazul în care o parte refuză acordarea tratamentului preferențial unui produs al celeilalte părți, deși partea exportatoare a furnizat un aviz pozitiv privind originea produsului.

               Actul avut în vedere va deveni obligatoriu pentru părți în conformitate cu articolul 10 și cu articolul 121 alineatul (2) litera (d) din acord. Aceasta va pune în aplicare articolul 63 alineatul (3) din acord. În temeiul acestui articol, CSC privind cooperarea vamală și regulile de origine trebuie să stabilească o procedură pentru consultările pe care părțile trebuie să le organizeze în cazul în care nu sunt de acord cu aplicarea regulilor de origine. Mai precis, este vorba de cazul în care o parte refuză acordarea tratamentului preferențial unui produs al celeilalte părți, deși partea exportatoare a furnizat un aviz pozitiv care confirmă originea produsului în urma unei proceduri de verificare. În conformitate cu normele propuse, părțile trebuie să organizeze consultări într-un mod flexibil, facilitând comunicarea dintre cele două părți și justificând refuzul tratamentului preferențial.

               Regula 1 stabilește modul în care o parte poate solicita organizarea de consultări cu cealaltă parte. De asemenea, aceasta desemnează secretariatul CSC ca punct de contact.

               Regula 2 stabilește termenele pentru convocarea și încheierea sesiunilor de consultare. Aceasta propune, de asemenea, mai multe posibilități privind desfășurarea consultărilor.

               Regula 3 impune părților să anunțe componența delegațiilor lor înainte de fiecare sesiune.

               Regula 4 stabilește regimul lingvistic al consultărilor și al documentelor relevante care trebuie distribuite în prealabil.

               Regula 5 stabilește modalitățile și termenele de redactare a proceselor-verbale ale sesiunilor de consultare.

               Regula 6 impune părților să încerce să ajungă la o soluție reciproc satisfăcătoare. Aceasta clarifică totodată momentul în care se va considera că perioada de consultare a expirat, precizând că nu se va considera că aceasta a expirat în cazul în care consultarea nu a avut loc din cauze imputabile uneia dintre părți.

               3.Poziția care urmează să fie adoptată în numele Uniunii

               Consiliul ar trebui să stabilească poziția pe care UE trebuie să o adopte în cadrul CSC privind cooperarea vamală și regulile de origine cu privire la adoptarea regulamentului de procedură pentru consultările prevăzute la articolul 63 alineatul (3) din acord. Acest lucru va duce la o mai bună reglementare și la o mai mare transparență.

               Procedura propusă nu afectează fondul regulilor de origine prevăzute în acord.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Noțiunea de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză.

               4.1.2.Aplicarea la cazul în discuție

               Acordul a instituit CSC privind cooperarea vamală și regulile de origine. Prin urmare, acesta este un organism creat printr-un acord.

               Actul pe care CSC privind cooperarea vamală și regulile de origine trebuie să îl adopte este un act cu efecte juridice. El va fi obligatoriu pentru părți în conformitate cu articolul 10 și cu articolul 121 alineatul (2) litera (d) din acord.

               Actul avut în vedere nu completează și nu aduce modificări cadrului instituțional al acordului.

               În consecință, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. Actul avut în vedere poate avea două obiective sau două elemente, dintre care unul poate fi identificat ca fiind principal, iar celălalt ca având un caracter accesoriu. În acest caz, decizia adoptată în temeiul articolului 218 alineatul (9) din TFUE trebuie să se bazeze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere constau în stabilirea unei proceduri de consultare în cazul în care o parte refuză acordarea tratamentului preferențial pentru un produs al celeilalte părți în conformitate cu articolul 63 alineatul (3) din acord.

               4.3.Concluzie

               Temeiul juridic al propunerii de decizie trebuie să fie articolul 207 alineatul (4) primul paragraf din TFUE coroborat cu articolul 218 alineatul (9) din TFUE.

               2022/0153 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului specializat în comerț privind cooperarea vamală și regulile de origine în ceea ce privește consultarea prevăzută la articolul 63 alineatul (3) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul comercial și de cooperare care stabilește relația dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „acordul”) a fost încheiat prin Decizia 2020/2252 a Consiliului din 29 decembrie 2020 și a intrat în vigoare la 1 mai 2021.

               (2)Acordul prevede, la articolul 63 alineatul (3), o procedură de consultare în caz de refuz al acordării preferințelor. În temeiul articolului 121 alineatul (2) litera (d) din acord, Comitetul specializat în comerț privind cooperarea vamală și regulile de origine (denumit în continuare „comitetul”) instituit prin articolul 8 alineatul (1) litera (c) din acord poate adopta decizii sau recomandări privind procedura de consultare stabilită la articolul 63 alineatul (3) din acord. În temeiul articolului 10 din acord, deciziile comitetului sunt obligatorii pentru părți.

               (3)Este oportun să se stabilească printr-o decizie a Consiliului poziția care urmează să fie adoptată în numele UE în cadrul comitetului, întrucât decizia Comitetului referitoare la regulile aplicabile consultărilor prevăzute la articolul 63 alineatul (3) din acord va produce efecte juridice.

               (4)Stabilirea regulilor pentru procedura de consultare prevăzută la articolul 63 alineatul (3) din acord va aduce claritate și va asigura transparența în cazul în care o parte decide să refuze acordarea tratamentului tarifar preferențial unui produs al celeilalte părți în pofida avizului pozitiv al acesteia din urmă care confirmă caracterul originar al produsului.

               (5)Prin urmare, poziția Uniunii în cadrul comitetului trebuie să se bazeze pe proiectul de decizie a comitetului din anexa la prezenta decizie,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului specializat în comerț privind cooperarea vamală și regulile de origine instituit prin acord se bazează pe proiectul de decizie a comitetului atașat la prezenta decizie.

               Articolul 2

               Prezenta decizie intră în vigoare la data adoptării.

               Articolul 3

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 16.5.2022
            COM(2022) 215 final

            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului specializat în comerț privind cooperarea vamală și regulile de origine în ceea ce privește consultarea prevăzută la articolul 63 alineatul (3) din Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte

               ANEXĂ

               Proiect de

               DECIZIE NR ... A COMITETULUI SPECIALIZAT ÎN COMERȚ UE-REGATUL UNIT

               privind cooperarea vamală și regulile de origine

               instituit prin

               Acordul comercial și de cooperare dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte, în ceea ce privește procedura de consultare în caz de refuz al acordării preferințelor

               COMITETUL SPECIALIZAT ÎN COMERȚ privind cooperarea vamală și regulile de origine,

               având în vedere Acordul comercial și de cooperare care stabilește relația dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „acordul”), în special articolul 63 alineatul (3) referitor la instituirea unei proceduri de consultare în caz de refuz al acordării preferințelor,

               întrucât:

               (1)
                     Acordul comercial și de cooperare care stabilește relația dintre Uniunea Europeană și Comunitatea Europeană a Energiei Atomice, pe de o parte, și Regatul Unit al Marii Britanii și Irlandei de Nord, pe de altă parte (denumit în continuare „acordul”) a fost încheiat prin Decizia 2020/2252 a Consiliului din 29 decembrie 2020 și a intrat în vigoare la 1 mai 2021.

               (2)
                     În temeiul articolului 121 alineatul (2) litera (d) din acord, Comitetul specializat în comerț privind cooperarea vamală și regulile de origine (denumit în continuare „comitetul”) poate adopta decizii sau recomandări privind procedura de consultare stabilită la articolul 63 alineatul (3) din acord.

               (3)
                     Articolul 63 alineatul (3) din acord prevede că, atunci când autoritatea vamală a părții importatoare notifică autorității vamale a părții exportatoare intenția sa de a refuza tratamentul tarifar preferențial după primirea avizului părții exportatoare care confirmă originea produsului, se organizează consultări, la cererea oricăreia dintre părți, în termen de trei luni de la data notificării respective, iar acestea pot avea loc în conformitate cu procedura stabilită de comitet.

               (4)
                     În conformitate cu articolul 63 alineatul (3) din acord, trebuie stabilite reguli de procedură pentru a facilita încheierea unui acord între părți în cazul refuzului de a acorda preferințele în pofida avizului celeilalte părți care confirmă originea produsului,

               ADOPTĂ PREZENTA DECIZIE:

               Articolul 1

               Consultarea menționată la articolul 63 alineatul (3) din acord are loc în conformitate cu regulile de procedură specificate în anexa la prezenta decizie.

               Articolul 2

               Prezenta decizie intră în vigoare la data adoptării.

               Se aplică din aceeași zi.

               Adoptată la…

                  Pentru Comitetul specializat în comerț

               Copreședintele din partea UE și copreședintele din partea Regatului Unit

               ANEXĂ

               PROCEDURA APLICABILĂ CONSULTĂRILOR

               ÎN CONFORMITATE CU ARTICOLUL 63 ALINEATUL (3) AL DOILEA PARAGRAF DIN ACORDUL COMERCIAL ȘI DE COOPERARE DINTRE UE ȘI REGATUL UNIT

               Regula 1

               1.După ce autoritatea vamală a părții importatoare notifică autorității vamale a părții exportatoare intenția sa de a refuza tratamentul tarifar preferențial, o parte poate prezenta celeilalte părți o cerere de consultări în temeiul articolului 63 alineatul (3) al doilea paragraf din Acordul comercial și de cooperare dintre UE și Regatul Unit (denumit în continuare „acordul”).

               2.Cererea este adresată de către membrul secretariatului Comitetului specializat în comerț privind cooperarea vamală și regulile de origine (denumit în continuare „comitetul”) al părții solicitante membrului secretariatului al celeilalte părți, prin e-mail sau, dacă este cazul, prin orice alt mijloc de comunicare (inclusiv telecomunicații) care permite înregistrarea trimiterii. În absența unor dovezi contrare, se consideră că cererea este primită la data trimiterii.

               Regula 2

               1.Consultările se convoacă și se încheie în termen de trei luni de la data notificării intenției menționate în regula 1, cu excepția cazului în care părțile au convenit să prelungească perioada de consultare. În această perioadă, părțile se pot reuni o dată sau de mai multe ori.

               2.Consultările pot avea loc cu participarea fizică a părților sau prin orice alte mijloace de comunicare convenite de către părți. În cazul în care se desfășoară cu participarea fizică a părților, consultările au loc pe teritoriul părții căreia îi este adresată cererea de consultare, cu excepția cazului în care părțile convin altfel.

               Regula 3

               În termen de 15 zile calendaristice înainte de fiecare sesiune de consultare, Uniunea și Regatul Unit se informează reciproc prin intermediul secretariatului cu privire la componența prevăzută a delegațiilor lor și specifică numele și funcția fiecărui membru al delegației.

               Regula 4

               1.Consultarea se desfășoară în limba engleză.

               2.Documentele scrise relevante pentru consultare se transmit celeilalte părți prin intermediul secretariatului. Acestea pot fi redactate în oricare dintre limbile oficiale ale Uniunii.

               Regula 5

               1.În termen de 8 zile calendaristice, funcționarul care acționează în calitate de membru al secretariatului al părții solicitate care găzduiește reuniunea întocmește proiectul de proces-verbal al fiecărei sesiuni de consultare. Proiectul de proces-verbal se transmite membrului secretariatului al celeilalte părți pentru observații. Acesta din urmă poate prezenta observații în termen de 8 zile calendaristice.

               2.Procesul-verbal rezumă sesiunile de consultare, specificând, dacă este cazul:

               (a)documentele prezentate;

               (b)orice declarație a cărei înscriere în procesul-verbal a fost solicitată de una dintre părți; și

               (c)concluziile la care s-a ajuns, care pot include prelungirea perioadei de consultare.

               3.Procesul-verbal include în anexă o listă a participanților în care se prezintă, pentru fiecare delegație, numele și funcțiile tuturor persoanelor care au participat la reuniune.

               4.Secretariatul adaptează proiectul de proces-verbal pe baza observațiilor primite. Proiectul de proces-verbal revizuit se aprobă de către părți în termen de 28 de zile de la data sesiunii sau până la o altă dată convenită de părți. După aprobarea procesului-verbal, acordul la care s-a ajuns intră în vigoare între părți la sesiunea de consultări în care a fost adoptată această concluzie.

               5.În cazul în care consultările se desfășoară în scris, rezultatul consultărilor se consemnează în procesul-verbal al următoarei reuniuni a comitetului. Acordul la care s-a ajuns în cursul consultărilor intră în vigoare între părți la sesiunea de consultări în care a fost adoptată această concluzie.

               Regula 6

               1.Părțile depun toate eforturile pentru a ajunge la o soluționare reciproc satisfăcătoare a chestiunii în cursul perioadei de consultare menționate în regula 2. În cazul în care părțile ajung la un acord, acesta este obligatoriu pentru ele.

               2.În sensul articolului 63 alineatul (3) al treilea paragraf din acord, se consideră că perioada de consultare menționată în regula 2 a expirat dacă ajunge la final, iar părțile nu convin să o prelungească, cu excepția cazului în care consultarea nu a avut loc din cauze imputabile părții importatoare.